ভারত-মার্কিন যুক্তরাষ্ট্র অসামরিক পরমাণু চুক্তি

মার্কিন কংগ্রেসে দুবার চুক্তিটিকে বাধার সম্মুখীন হতে হয়। প্রথম বার, ২০০৬ সালের শেষদিকে যখন হাইড অ্যাক্ট পাস হয় এবং শেষবার, ২০০৮ সালের অক্টোবরে সর্বশেষ চুক্তি-সংক্রান্ত প্যাকেজ রূপায়নে মার্কিন অভ্যন্তরীণ আইন সংশোধনের সময়। মনমোহন সিংহ ভারতীয় সংসদকে এই চুক্তিটির পর্যবেক্ষণ থেকে নিরত করেন। চুক্তিটি ভারতে অভ্যন্তরীণ জটিল পরিস্থিতির জন্ম দেয়। বামপন্থীরা চুক্তির বিরোধিতা করলে সরকার অন্যান্য আঞ্চলিক দলের সাহায্যে ২০০৮ সালের জুলাই মাসে আস্থাভোটে জয়ী হয়।

২০০৮ সালের ১ অগস্ট আইএইএ ভারতের সঙ্গে নিরাপত্তা চুক্তিতে ঐকমত্যে সম্মতি জানায়। এরপরই মার্কিন যুক্তরাষ্ট্র পরমাণু সরবরাহকারী গোষ্ঠী (এনএসজি)-এর কাছে ভারতকে অসামরিক পরমাণু বাণিজ্য শুরু করার ছাড়পত্র দিতে বলে। ২০০৮ সালের ৬ সেপ্টেম্বর ৪৫-রাষ্ট্রের এনএসজি ভারতকে অসামরিক পরমাণু প্রযুক্তি ও জ্বালানি অন্যান্য দেশ থেকে আমদানি করার ছাড়পত্র দেয়। এই অনুমতি কার্যকর হওয়ার সঙ্গে সঙ্গে ভারত নন-প্রলিফারেশন ট্রিটি-এর অংশ নয় অথচ বহির্বিশ্বের সঙ্গে পরমাণু বাণিজ্য চালিয়ে যাওয়ার অধিকারী এমন একমাত্র পরমাণু শক্তিধর রাষ্ট্রে পরিণত হয়।

মার্কিন যুক্তরাষ্ট্র হাউস অফ রিপ্রেজেন্টেটিভস ২০০৮ সালের ২৮ সেপ্টেম্বর বিলটি পাস করে। দুদিন বাদে ভারত ও ফ্রান্স একই প্রকারের আরেকটি পরমাণু চুক্তি সাক্ষর করে। ভারতের সঙ্গে এইরূপ চুক্তিসম্পাদনকারী রাষ্ট্রগুলির মধ্যে ফ্রান্সই প্রথম। ২০০৮ সালের ১ অক্টোবর, মার্কিন যুক্তরাষ্ট্র সেনেট অসামরিক পরমাণু চুক্তিটি অনুমোদন করে ভারতকে মার্কিন যুক্তরাষ্ট্র থেকে পরমাণু জ্বালানি ও প্রযুক্তি ক্রয়ের ছাড়পত্র দান করে। ২০০৮ সালের ৮ অক্টোবর মার্কিন রাষ্ট্রপতি জর্জ ডব্লিউ বুশ লেজিশলেশনে সই করে মার্কিন যুক্তরাষ্ট্র কংগ্রেস কর্তৃক অনুমোদিত ভারত-মার্কিন পরমাণু চুক্তিটিকে আইনে পরিণত করেন এবং এটি পরিচিত হয় মার্কিন যুক্তরাষ্ট্র-ভারত পরমাণু সহযোগিতা অনুমোদন ও অস্ত্রনিয়ন্ত্রণ বৃদ্ধি আইন (ইংরেজি: United States-India Nuclear Cooperation Approval and Non-proliferation Enhancement Act) নামে। ১০ অক্টোবর ভারতীয় বিদেশমন্ত্রী প্রণব মুখোপাধ্যায় ও মার্কিন বিদেশসচিব কন্ডোলিজা রাইস এই চুক্তিপত্রে সাক্ষর করেন।Done Deal: India, US seal landmark nuclear pact  CNN-IBNSecretary of State Condoleezza Rice and Indian Minister of External Affairs Pranab Mukherjee At the Signing of the U.S.-India Civilian Nuclear Cooperation Agreement

 পাদটীকা 

 বহিঃসংযোগ 
 মার্কিন যুক্তরাষ্ট্র সরকারের তথ্যাবলি 
 U.S. Government Printing Office: The text of the Hyde Act
 U.S. House Foreign Affairs Committee: Questions for the Record submitted to Assistant Secretary Bernger by Chairman Tom Lantos
 U.S. House Foreign Affairs Committee: Documents from the White House related to the U.S.-India civilian nuclear cooperation agreement

 ভারত সরকারের তথ্যাবলি 
 Indian Ministry of External Affairs (August 2007): Text of the preliminary Indo-U nuclear agreement (meaindia.nic.in)

 পরমাণু সরবরাহকারী গোষ্ঠীর তথ্যাবলি 
 Nuclear Suppliers Group (August 2008): NSG Public Statement – Extraordinary Plenary Meeting 
 Nuclear Suppliers Group (November 2007): INFCIRC/254/Rev.9/Part 1 
 Nuclear Suppliers Group (March 2006): INFCIRC/254/Rev.7/Part 2 

 অন্যান্য তথ্যাবলি 
 Argument Map (October 2008)

বিষয়শ্রেণী:অস্ত্রনিয়ন্ত্রণ
বিষয়শ্রেণী:ভারতে শক্তিসম্পদ
বিষয়শ্রেণী:ভারতের শক্তিসম্পদ চুক্তি
বিষয়শ্রেণী:মার্কিন যুক্তরাষ্ট্রের শক্তিসম্পদ চুক্তি
বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:ভারত-মার্কিন যুক্তরাষ্ট্র সম্পর্ক
বিষয়শ্রেণী:পরমাণু অস্ত্রনিয়ন্ত্রণ
বিষয়শ্রেণী:ভারতে পরমাণু প্রযুক্তি
বিষয়শ্রেণী:ভারতের রাজনীতি
বিষয়শ্রেণী:২০০৮ সালে ভারত
বিষয়শ্রেণী:ভারত–মার্কিন যুক্তরাষ্ট্র সম্পর্ক